CELEX: 52010PC0607
Language: sl
Date: 2010-10-27
Title: Predlog DIREKTIVA EVROPSKEGA PARLAMENTA IN SVETA o spremembi Direktive 2000/25/ES glede določb za traktorje, dane na trg v okviru sistema prožnosti

|

52010PC0607

Predlog DIREKTIVA EVROPSKEGA PARLAMENTA IN SVETA o spremembi Direktive 2000/25/ES glede določb za traktorje, dane na trg v okviru sistema prožnosti  /* KOM/2010/0607 končno - COD 2010/0301 */  

	[pic] | EVROPSKA KOMISIJA |Bruselj, 27.10.2010COM(2010) 607 konč.2010/0301 (COD)PredlogDIREKTIVA EVROPSKEGA PARLAMENTA IN SVETAo spremembi Direktive 2000/25/ES glede določb za traktorje, dane na trg v okviru sistema prožnosti(Besedilo velja za EGP)SEC(2010) 1252 SEC(2010) 1251OBRAZLOŽITVENI MEMORANDUM1. OZADJE PREDLOGADirektiva 2000/25/ES[1] o ukrepih, ki jih je treba sprejeti proti emisijam plinastih in trdnih onesnaževal iz motorjev, namenjenih za pogon kmetijskih ali gozdarskih traktorjev in spremembi Direktive Sveta 74/150/EGS (v nadaljnjem besedilu: Direktiva) ureja najvišje dovoljene emisije izpušnih plinov za ogljikov monoksid (CO), ogljikovodike (HC), dušikove okside (NOx) in trdne delce (PM) iz dizelskih motorjev, vgrajenih v kmetijske in gozdarske traktorje. Ta direktiva je bila usklajena s podobno direktivo za necestno mobilno mehanizacijo (97/68/ES).Direktiva predvideva vedno strožje stopnje mejnih vrednosti emisij z ustreznimi datumi za uskladitev z njimi. Proizvajalci morajo zagotoviti, da so novi motorji skladni s temi mejnimi vrednostmi, tako da se lahko dajo na trg.Na podlagi Direktive 2004/26/ES[2] o spremembi je Direktiva 2005/13/ES[3] za večino dizelskih motorjev uvedla trenutno veljavno stopnjo mejnih vrednosti emisij, in sicer stopnjo III A. Te mejne vrednosti bodo od 1. januarja 2011 postopoma nadomeščene s strožjimi mejnimi vrednostmi stopnje III B za nove prodane traktorje. S 1. januarjem 2010 se je začelo obdobje homologacije za te motorje. To vpliva na proizvodnjo različnih vrst traktorjev.Za uskladitev z mejnimi vrednostmi stopnje III B bo treba obstoječe motorje znatno spremeniti. Spremembe konfiguracije, velikosti ali teže motorja imajo posredni učinek za proizvajalce traktorjev, ki bodo morali v celoti prilagoditi zasnovo svojih traktorjev, da bodo lahko vgradili spremenjene motorje. Ta postopek se lahko začne šele, ko je razvoj motorja zaključen. Tehnične rešitve za uskladitev motorjev s stopnjo III B na splošno še niso izdelane. Zato proizvajalci traktorjev ne morejo povsem preoblikovati vozila, v katerega se bo vgradil motor. Medtem ko zahteve glede emisij stopnje III B za nekatere proizvajalce ne bodo pomenile bistvenih težav, pa v drugih primerih motor, skladen s stopnjo III B, še zdaleč ni dokončan, zato so potrebne obsežne nadaljnje raziskave in tehnološki razvoj, da bo mogoče dati na trg traktorje z motorji, skladnimi s stopnjo III B.Uskladitev z novimi mejnimi vrednostmi emisij za proizvajalce pomeni precejšen strošek. Ti stroški vključujejo na primer stroške za raziskave in razvoj, za preoblikovanje opreme, za naprave za naknadno obdelavo, za dokumentacijo in označevanje itd.Od začetka leta 2009 je proizvajalcev traktorjev v EU nepričakovano in močno prizadela svetovna finančna in gospodarska kriza. Na splošno je nenaden upad prodaje povzročil močno zmanjšanje prihodka in razpoložljivega kapitala za financiranje potrebnih raziskav in razvoja tehnologije za traktorje z motorji, skladnimi s stopnjo III B, v vseh kategorijah moči motorja in uporab v rokih iz Direktive.Direktivi 2004/26/ES in 2005/13/ES sta uvedli tudi tako imenovani sistem prožnosti za olajševanje prehoda med različnimi stopnjami emisij. Ta sistem proizvajalcem traktorjev dovoljuje, da v obdobju, v katerem velja ena stopnja mejnih vrednosti emisij izpušnih plinov, dajo na trg omejeno število traktorjev, v katere so vgrajeni motorji, ki so skladni z mejnimi vrednostmi emisij prejšnje stopnje. Sistem prožnosti proizvajalcem traktorjev dovoljuje, da dajo na trg bodisi (1) za vsako kategorijo moči motorja omejeno število traktorjev, ki ne presega 20 % letne prodaje proizvajalca traktorjev (izračunano kot povprečna prodaja v EU v zadnjih 5 letih) bodisi (2) določeno število traktorjev, kot je opredeljeno v Direktivi. Ta druga možnost je namenjena manjšim podjetjem, ki proizvajajo manjše količine motorjev.Priloženi predlog obravnava situacijo, v kateri se proizvajalci zaradi zamud pri zasnovi novih motorjev in nepričakovane finančne krize soočajo s težavami pri homologaciji in dajanju na trg motorjev, skladnih s stopnjo III B. Predlaga se sprememba določb sistema prožnosti za zmanjšanje učinkov prehoda z emisij stopnje III A na emisije stopnje III B, tako da se uporaba sistema razširi ob nespremenjenem začetku veljavnosti mejnih vrednosti emisij izpušnih plinov stopnje III B ter ohrani cilj Direktive, in sicer zmanjšanje emisij plinastih in trdnih onesnaževal v Evropski uniji.2. REZULTATI POSVETOVANJ Z ZAINTERESIRANIMI STRANMI IN REZULTATI OCENE UČINKAPosvetovanja o predlogu s predstavniki držav članic in zainteresiranimi stranmi iz industrije so potekala v okviru skupine strokovnjakov za emisije mehanizacije na podlagi Direktive in delovne skupine za kmetijske traktorje. Poleg tega je Komisija med majem in junijem 2009 opravila poglobljeno posvetovanje z organi držav članic in vsemi zadevnimi zainteresiranimi stranmi, tj. industrijo, okoljskimi organizacijami in delavskimi združenji. Predlog upošteva tehnični pregled Direktive 97/68/ES[4], ki ga je izvedlo skupno raziskovalno središče (JRC) in med drugim vključuje oceno potrebe po spremembi določb sistema prožnosti; študijo za oceno vpliva, ki jo je izvedel zunanji svetovalec[5] za oceno vplivov predlaganih možnosti politike, kot so določene v osnutku tehničnega pregleda JRC, in dopolnilno študijo o vplivih možnosti iz tehničnega pregleda JRC, vključno s posledicami spremembe sistema prožnosti za MSP.3. PRAVNI ELEMENTI PREDLOGACilj Direktive 2000/25/ES in te predlagane spremembe je prispevati k nemotenemu delovanju notranjega trga za traktorje in hkrati zaščititi zdravje ljudi in varovati okolje. Pravna podlaga je torej člen 114 Pogodbe.Predlog predvideva naslednje spremembe Direktive 2000/25/ES:povečanje odstotka števila motorjev, danih na trg v okviru sistema prožnosti v vsaki kategoriji motorjev, z 20 % na 50 % letne prodaje opreme proizvajalca traktorjev in prilagoditev največjega števila motorjev, ki se lahko dajo na trg v okviru sistema prožnosti, kot alternativna možnost v obdobju prehoda s stopnje emisij III A na stopnjo emisij III B. Ta ukrep preneha veljati 31. decembra 2013.4. POSLEDICE ZA PRORAČUNPredlog ne vpliva na proračun Skupnosti.5. NEOBVEZNI ELEMENTI2010/0301 (COD)PredlogDIREKTIVA EVROPSKEGA PARLAMENTA IN SVETAo spremembi Direktive 2000/25/ES glede določb za traktorje, dane na trg v okviru sistema prožnostiEVROPSKI PARLAMENT IN SVET EVROPSKE UNIJE STA –ob upoštevanju Pogodbe o delovanju Evropske unije in zlasti člena 114 Pogodbe,ob upoštevanju predloga Evropske komisije[6],po posredovanju osnutka zakonodajnega akta nacionalnim parlamentom,ob upoštevanju mnenja Evropskega ekonomsko-socialnega odbora[7],ob upoštevanju mnenja Odbora regij[8],v skladu z rednim zakonodajnim postopkom,ob upoštevanju naslednjega:1.  Direktiva Evropskega parlamenta in Sveta 2000/25/ES z dne 22. maja 2000 o ukrepih, ki jih je treba sprejeti proti emisijam plinastih in trdnih onesnaževal iz motorjev, namenjenih za pogon kmetijskih ali gozdarskih traktorjev in spremembi Direktive Sveta 74/150/EGS[9] ureja emisije izpušnih plinov iz motorjev, vgrajenih v kmetijske in gozdarske traktorje. Trenutno veljavna stopnja mejnih vrednosti emisij, ki velja za homologacijo večine motorjev na kompresijski vžig je stopnja III A. Navedene mejne vrednosti bodo postopoma nadomeščene s strožjimi mejnimi vrednostmi stopnje III B, in sicer od 1. januarja 2011 za dajanje na trg in od 1 januarja 2010 za homologacijo navedenih motorjev. Mejne vrednosti stopnje IV, ki so strožje od stopnje III B, bodo začele veljati postopoma od 1. januarja 2013 za homologacijo navedenih motorjev in od 1. januarja 2014 za dajanje na trg.2.  Prehod na stopnjo III B vključuje veliko spremembo v tehnologiji, ki zahteva bistvene izvedbene stroške za preoblikovanje motorjev in razvoj naprednih tehničnih rešitev. Ta prehod, ki ga je zakonodajalec določil leta 2005, sovpada z gospodarsko recesijo v zadevnem sektorju, zaradi česar industrija s težavo krije stroške izvajanja, potrebne za prilagoditev novim pravnim zahtevam.3.  Direktiva 2000/25/ES določa sistem prožnosti, ki proizvajalcem traktorjev dovoljuje, da v obdobju med dvema stopnjama emisij kupijo omejeno število motorjev, ki niso skladni s trenutno veljavnimi mejnimi vrednostmi emisij, vendar so homologirani glede na najbližjo predhodno stopnjo mejnih vrednosti emisij.4.  Člen 4(8) Direktive 2000/25/ES od leta 2005 predvideva oceno možne potrebe po dodatni prožnosti v zvezi z mejnimi vrednostmi stopenj III B in IV. Za začasno razbremenitev industrije pri prehodu na naslednjo stopnjo je treba prilagoditi pogoje za uporabo sistema prožnosti.5.  V času prehoda s stopnje III A na stopnjo III B je treba odstotek števila motorjev, danih na trg v okviru sistema prožnosti, povečati z 20 % na 50 % letne prodaje proizvajalca traktorjev z motorji iz navedene kategorije. Alternativna možnost je, da se ustrezno prilagodi največje število motorjev, ki se lahko dajo na trg v okviru sistema prožnosti.6.  Direktivo 2000/25/ES je zato treba ustrezno spremeniti.7.  Ukrepi iz te direktive odražajo začasno težavo, s katero se srečuje industrija, zato se omejijo na prehod s stopnje III A na stopnjo III B in prenehajo veljati 31. decembra 2013 –SPREJELA NASLEDNJO DIREKTIVO:Člen 1Direktiva 2000/25/ES se spremeni:1. V členu 3a se doda naslednji odstavek: „Sistem prožnosti iz oddelkov 1.2., 1.2.1. in 1.2.2. Priloge IV, se uporablja samo za prehod s stopnje III A na stopnjo III B ter preneha veljati 31. decembra 2013.“2. Oddelek 1 Priloge IV se nadomesti z besedilom v Prilogi I k tej direktivi.Člen 2Prenos1. Države članice najpozneje [dvanajst mesecev po objavi Direktive] sprejmejo in objavijo zakone in druge predpise, potrebne za uskladitev s to direktivo. Besedilo navedenih predpisov takoj sporočijo Komisiji.Navedene predpise uporabljajo od [dan, mesec, leto = dan po datumu začetka uporabe].Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.2. Države članice Komisiji sporočijo besedila bistvenih določb nacionalnih predpisov, sprejetih na področju, ki ga ureja ta direktiva.Člen 3Ta direktiva začne veljati dvajseti dan po objavi v Uradnem listu Evropske unije .Člen 4Ta direktiva je naslovljena na države članice.V […], […]Za Evropski parlament Za SvetPredsednik Predsednik […] […]PRILOGA IOddelek 1 Priloge IV se nadomesti z naslednjim:„1. UKREPI PROIZVAJALCEV MOTORJEV IN TRAKTORJEV8.  Razen v prehodnem obdobju med stopnjo III A in stopnjo III B, proizvajalec traktorjev, ki želi uporabiti sistem prožnosti, svoj homologacijski organ zaprosi za dovoljenje, da lahko da na voljo ali od svojih dobaviteljev motorjev kupi količine motorjev iz oddelkov 1.1.1. in 1.1.2., ki ne izpolnjujejo trenutno veljavnih mejnih vrednosti emisij, vendar so homologirani glede na najbližjo predhodno stopnjo mejnih vrednosti emisij.9.  Število motorjev, danih na trg v okviru sistema prožnosti, v vsaki kategoriji ne preseže 20 % letne prodaje proizvajalca traktorjev z motorji iz navedene kategorije motorjev (izračunano kot povprečje prodaje v zadnjih 5 letih na trgu Unije). Kadar proizvajalec traktorjev svoje traktorje na trgu Unije trži manj kot pet let, se povprečje izračuna za dejansko obdobje, v katerem proizvajalec traktorjev trži traktorje v Uniji.10.  Alternativna možnost za oddelek 1.1.1. je, da proizvajalec traktorjev zaprosi za dovoljenje, da lahko njegovi dobavitelji motorjev dajo na trg določeno število motorjev v okviru sistema prožnosti. Število motorjev v vsaki kategoriji motorjev ne sme preseči naslednjih vrednosti:Kategorija motorja (kW) | Število motorjev |19–37 | 200 |37–75 | 150 |75–130 | 100 |130–560 | 50 |11.  Proizvajalec traktorjev, ki želi uporabiti sistem prožnosti, v prehodnem obdobju med stopnjo III A in stopnjo III B svoj homologacijski organ zaprosi za dovoljenje, da lahko v obdobju med dvema stopnjama emisij da na voljo ali od svojih dobaviteljev motorjev kupi količine motorjev iz oddelkov 1.2.1. in 1.2.2., ki ne izpolnjujejo trenutno veljavnih mejnih vrednosti emisij, vendar so homologirani glede na najbližjo predhodno stopnjo mejnih vrednosti emisij.12.  Število motorjev, danih na trg v okviru sistema prožnosti, v vsaki kategoriji ne sme preseči 50 % letne prodaje proizvajalca traktorjev z motorji iz navedene kategorije motorjev (izračunano kot povprečje prodaje v zadnjih 5 letih na trgu Unije). Kadar proizvajalec traktorjev svoje traktorje na trgu Unije trži manj kot pet let, se povprečje izračuna za dejansko obdobje, v katerem proizvajalec traktorjev trži traktorje v Uniji.13.  Alternativna možnost za oddelek 1.2.1. je, da proizvajalec traktorjev zaprosi za dovoljenje, da lahko njegovi dobavitelji motorjev dajo na trg določeno število motorjev v okviru sistema prožnosti. Število motorjev v vsaki kategoriji motorjev ne sme preseči naslednjih vrednosti:Kategorija motorja (kW) | Število motorjev |37–56 | 200 |56–75 | 175 |75–130 | 250 |130–560 | 125 |14.  Proizvajalec traktorjev v vlogo, naslovljeno na homologacijski organ, vključi naslednje informacije:(a) vzorec oznak, ki se pritrdijo na vsak traktor, v katerega se bo vgradil motor, dan na trg v okviru sistema prožnosti. Oznake vsebujejo naslednje besedilo: „TRAKTOR ŠT. … (serija traktorjev) OD … (skupno število traktorjev v posamezni kategoriji moči motorja) Z MOTORJEM ŠT. … S HOMOLOGACIJO (Direktiva 2000/25/ES) ŠT. …“; ter(b) vzorec dodatne oznake, ki se pritrdi na motor, z besedilom iz oddelka 2.2 te priloge.15.  Proizvajalec traktorjev homologacijskemu organu predloži vse informacije o izvajanju sistema prožnosti, ki jih homologacijski organ lahko zahteva kot potrebne za sprejetje odločitve.16.  Proizvajalci traktorjev vsakih šest mesecev homologacijskim organom vsake države članice, v kateri je traktor ali motor dan na trg, pošljejo poročilo o izvajanju sistemov prožnosti, ki jih uporabljajo. V poročilo vključijo skupne podatke o številu motorjev in traktorjev, danih na trg v okviru sistema prožnosti, serijske številke motorjev in traktorjev ter države članice, v katerih se traktorji dajo v uporabo. Ta postopek se uporablja, dokler se izvaja sistem prožnosti.“OCENA FINANČNIH POSLEDIC ZAKONODAJNEGA PREDLOGA S PRORAČUNSKIM VPLIVOM, OMEJENIM IZKLJUČNO NA STRAN PRIHODKOV1. NASLOV PREDLOGA:Predlog Direktive Evropskega parlamenta in Sveta o spremembi Direktive 2000/25/ES glede določb za traktorje, dane na trg v okviru sistema prožnosti2. PRORAČUNSKE VRSTICE:Poglavje in člen: se ne uporablja.Znesek za zadevno leto, določen v proračunu:3. FINANČNI VPLIV( Predlog nima finančnih posledic.4. UKREPI PROTI GOLJUFIJAMSe ne uporablja.5. DRUGE OPOMBEJih ni.[1] UL L 173, 12.7.2000, str. 1.[2] UL L 225, 25.6.2004, str. 3.[3] UL L 55, 1.3.2005, str. 35.[4] Osnutek končnega poročila tehničnega pregleda je na voljo na spletni strani za necestno mobilno mehanizacijo na spletišču Europa: http://ec.europa.eu/enterprise/mechan_equipment/emissions/2007tecrew_dfr.pdf.[5] Osnutek končnega poročila študije za oceno učinka, ki jo je izvedlo podjetje ARCADIS N.V., je na voljo na spletni strani za necestno mobilno mehanizacijo na spletišču Europa: http://ec.europa.eu/enterprise/mechan_equipment/emissions/impactassessment/nrmm_iastudy_fnrep.pdf.[6] UL C […], […], str.[…].[7] UL C […], […], str.[…].[8] UL C […], […], str.[…].[9] UL L 173, 12.7.2000, str. 1.